ประกาศกระทรวงมหาดไทยเรื่อง การยกเว้นและการลดหย่อนค่าธรรมเนียมให้แก่คนต่างด้าวที่ได้รับการกําหนดสถานะคนต่างด้าวเข้าเมืองโดยชอบด้วยกฎหมายของบุคคลที่อพยพเข้ามาในราชอาณาจักรไทย----------------------------------------------------------------- ด้วยคณะรัฐมนตรีมีมติเมื่อวันที่ 7 ธันวาคม 2553 อนุมัติหลักเกณฑ์การกําหนดสถานะคนต่างด้าวเข้าเมืองโดยชอบด้วยกฎหมาย ประเภทไร้สัญชาตินอกกําหนดคนต่างด้าว ให้กับกลุ่มเป้าหมาย 4 ประเภท ได้แก่ 1. ประเภทที่อพยพเข้ามาในราชอาณาจักรไทยและอาศัยอยู่มานาน 2. ประเภทกลุ่มเด็กและบุคคลทั้งที่กําลังเรียนอยู่ในสถานศึกษาและจบการศึกษาแล้วแต่ไม่มีสถานะที่ถูกต้องตามกฎหมาย 3. ประเภทคนต่างด้าวที่ถูกบุพการีทอดทิ้งหรือไม่ปรากฏบิดาและมารดา (คนไร้รากเหง้า) 4. ประเภทบุคคลที่ทําคุณประโยชน์แก่ประเทศ ตามมาตรา 17 แห่งพระราชบัญญัติคนเข้าเมือง พ.ศ. 2522 และกระทรวงมหาดไทยมีประกาศลงวันที่ 26 กันยายน 2555 เรื่อง ให้สถานะคนต่างด้าวเข้าเมืองโดยชอบด้วยกฎหมายแก่บุคคลที่อพยพเข้ามาในราชอาณาจักรไทยและอาศัยอยู่มานาน ตามพระราชบัญญัติคนเข้าเมือง พ.ศ. 2522 เนื่องจากมีอัตราค่าธรรมเนียมคําขออนุญาตเพื่อมีถิ่นที่อยู่ในราชอาณาจักร ค่าธรรมเนียมใบสําคัญถิ่นที่อยู่ ตามกฎกระทรวง ฉบับที่ 27 (พ.ศ. 2546) ออกตามความในพระราชบัญญัติคนเข้าเมือง พ.ศ. 2522 และค่าธรรมเนียมในการออกใบสําคัญประจําตัวคนต่างด้าว หรือการต่ออายุใบสําคัญประจําตัวคนต่างด้าว ตามกฎกระทรวง ฉบับที่ 4 (พ.ศ. 2498) ออกตามความในพระราชบัญญัติการทะเบียนคนต่างด้าว พ.ศ. 2493 แต่ผู้ที่ได้รับการกําหนดสถานะคนต่างด้าวเข้าเมืองโดยชอบด้วยกฎหมายตามประกาศกระทรวงมหาดไทย ลงวันที่ 26 กันยายน 2555 ดังกล่าวข้างต้น ส่วนใหญ่เป็นผู้มีฐานะยากจน สมควรได้รับการยกเว้นและลดหย่อนค่าธรรมเนียม อาศัยอํานาจตามความในมาตรา 17 มาตรา 60 แห่งพระราชบัญญัติคนเข้าเมือง พ.ศ. 2522 และมาตรา 19 แห่งพระราชบัญญัติการทะเบียนคนต่างด้าว พ.ศ. 2493 รัฐมนตรีว่าการกระทรวงมหาดไทย จึงประกาศให้บุคคลตามประกาศกระทรวงมหาดไทย ลงวันที่ 26 กันยายน 2555 ดังกล่าวข้างต้นได้รับการยกเว้นและลดหย่อนค่าธรรมเนียมคําขออนุญาตเพื่อมีถิ่นที่อยู่ ค่าธรรมเนียมใบสําคัญถิ่นที่อยู่ค่าธรรมเนียมในการออกใบสําคัญประจําตัวคนต่างด้าว และค่าธรรมเนียมในการต่ออายุใบสําคัญประจําตัวคนต่างด้าว ในเขตท้องที่ทุกจังหวัดและกรุงเทพมหานคร ดังต่อไปนี้ข้อ ๑ บุคคลประเภท (ก) กลุ่มเด็กและบุคคลทั้งที่กําลังเรียนอยู่ในสถานศึกษาและจบการศึกษาแล้วแต่ไม่มีสถานะที่ถูกต้องตามกฎหมาย และ (ข) คนต่างด้าวที่ถูกบุพการีทอดทิ้งหรือไม่ปรากฏบิดาและมารดา (คนไร้รากเหง้า) ให้ได้รับการยกเว้นค่าธรรมเนียม และลดหย่อนค่าธรรมเนียม คือ (1) ให้ยกเว้นค่าธรรมเนียมคําขออนุญาตเพื่อมีถิ่นที่อยู่ และค่าธรรมเนียมใบสําคัญถิ่นที่อยู่ตามกฎกระทรวง ฉบับที่ 27 (พ.ศ. 2546) ออกตามความในพระราชบัญญัติคนเข้าเมือง พ.ศ. 2522 (2) ให้ยกเว้นค่าธรรมเนียมการออกใบสําคัญประจําตัวคนต่างด้าว และลดหย่อนค่าธรรมเนียมในการต่ออายุใบสําคัญประจําตัวคนต่างด้าว เป็นอัตราปีละหนึ่งร้อยบาท ตามกฎกระทรวง ฉบับที่ 4 (พ.ศ. 2498) ออกตามความในพระราชบัญญัติการทะเบียนคนต่างด้าว พ.ศ. 2493ข้อ ๒ บุคคลประเภท (ก) บุคคลที่อพยพเข้ามาในราชอาณาจักรไทยและอาศัยอยู่มานาน ที่มิได้มีเชื้อสายไทย และ (ข) บุคคลที่ทําคุณประโยชน์แก่ประเทศ ให้ได้รับการลดหย่อนค่าธรรมเนียมและยกเว้นค่าธรรมเนียม คือ (1) ให้ลดหย่อนค่าธรรมเนียมคําขออนุญาตเพื่อมีถิ่นที่อยู่ เป็นอัตราคนละหนึ่งร้อยบาท และลดหย่อนค่าธรรมเนียมใบสําคัญถิ่นที่อยู่ เป็นอัตราฉบับละห้าร้อยบาท ตามกฎกระทรวง ฉบับที่ 27 (พ.ศ. 2546) ออกตามความในพระราชบัญญัติคนเข้าเมือง พ.ศ. 2522 (2) ให้ยกเว้นค่าธรรมเนียมในการออกใบสําคัญประจําตัวคนต่างด้าว และลดหย่อนค่าธรรมเนียมในการต่ออายุใบสําคัญประจําตัวคนต่างด้าว เป็นอัตราปีละหนึ่งร้อยบาท ตามกฎกระทรวง ฉบับที่ 4 (พ.ศ. 2498) ออกตามความในพระราชบัญญัติการทะเบียนคนต่างด้าว พ.ศ. 2493 ทั้งนี้ ให้ใช้บังคับตั้งแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 22 กุมภาพันธ์ พ.ศ. 2556 จารุพงศ์ เรืองสุวรรณรัฐมนตรีว่าการกระทรวงมหาดไทย